Document ID: 31994R0120

KOMISSION ASETUS (EY) N:o 120/94,
annettu 25 päivänä tammikuuta 1994,
neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä vientitukien myöntämisen ja häiriötilanteessa toteutettavien toimenpiteiden osalta vilja-alalla annetun asetuksen (ETY) N:o 1533/93 sekä interventioelinten hallussaan pitämien viljojen myyntiin saattamisen menettelyistä ja edellytyksistä annetun asetuksen (ETY) N:o 2131/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna komission asetuksella (ETY) N:o 2193/93(2), ja erityisesti sen 13 artiklan,
sekä katsoo, että
komission asetuksen (ETY) N:o 1533/93(3) mukaan, jotta ei hankaloitettaisi suurta osaa yhteisön viennistä vaatimalla todistetta saapumisesta määräpaikkaan, tämän todisteen esittämistä ei vaadita tarjouskilpailussa vahvistetun tuen maksamiseksi, jos vienti tapahtuu meriteitse; komission asetuksessa (ETY) N:o 2131/93(4) annetaan nämä samat säännökset,
vilja-alalla ainoastaan Itävaltaan, Liechtensteiniin ja Sveitsiin tapahtuvaan vientiin sovelletaan pienempää tukea kuin kaikkiin kolmansiin maihin tapahtuvaan vientiin; sen vuoksi olisi varmistettava, että kaikkia kolmansia maita koskevaa tukea saaneita tuotteita ei viedä edellä tarkoitettuihin maihin; sen vuoksi olisi säädettävä tarjouskilpailussa vahvistetun tuen mukautuksesta näiden maiden osalta,
sen takaamiseksi, että vienti tapahtuu meriteitse, asetuksen (ETY) N:o 1533/93 14 artiklassa ja asetuksen (ETY) N:o 2131/93 17 artiklan 3 kohdassa säädetään, että merikelpoisen aluksen vähimmäiskoko on 2 500 bruttorekisteritonnia; on todettu, että bruttorekisteritonnin käsite ei ole kaikkein soveltuvin tarkoitettuihin tarkoituksiin; näitä tarkoituksia varten olisi viitattava tosiasiallisesti lastattuihin määriin; sen vuoksi olisi muutettava asetus (ETY) N:o 1533/93 ja asetus (ETY) N:o 2131/93, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1533/93 seuraavasti.
1) Korvataan 14 artiklan ensimmäinen kohta seuraavasti:
"Poiketen siitä, mitä asetuksen (ETY) N:o 3665/87 18 artiklassa säädetään, todistetta kulutukseen saattamista koskevien tullimuodollisuuksien täyttämisestä ei vaadita tarjouskilpailussa vahvistetun tuen maksamista varten, jos toimija esittää todisteen siitä, että vähintään 1 500 tonnia viljatuotteita on poistunut yhteisön tullialueelta merikelpoisessa aluksessa."
2) Lisätään seuraava 14 a artikla:
"14 a artikla
Kun toimija esittää todisteen Itävallassa, Liechtensteinissa tai Sveitsissä kulutukseen saattamista koskevien tullimuodollisuuksien täyttämisestä, tarjouskilpailussa vahvistetun kaikkia kolmansia maita koskevan vientituen määrästä vähennetään tämän määrän ja tarjouskilpailupäivänä edellä mainittujen määräpaikkojen osalta voimassa olevan vientituen määrän erotus."
2 artikla
Korvataan asetuksen (ETY) N:o 2131/93 17 artiklan 3 kohdan toinen luetelmakohta seuraavasti:
" - josta on esitetty asetuksen (ETY) N:o 3665/87 18 artiklassa tarkoitetut todisteet. Vakuus kuitenkin vapautetaan, jos taloudellinen toimija esittää todisteet siitä, että vähintään 1 500 tonnia viljaa on poistunut yhteisön tullialueelta merikelpoisessa aluksessa. Tämän todisteen esittämistä vastaa seuraava toimivaltaisen viranomaisen todistama merkintä, joka on asetuksen (ETY) N:o 3665/87 6 artiklassa tarkoitetussa tarkastuskirjassa, hallinnollisessa yhtenäisasiakirjassa tai kansallisessa asiakirjassa, jossa todistetaan tavaran poistuminen yhteisön tullialueelta:
Exportación de cereales por vía marítima; artículo 17 del Reglamento (CEE) n° 2131/93
Eksport af korn ad søvejen - Artikel 17 i forordning (EØF) nr. 2131/93
Getreideausfuhr auf dem Seeweg - Verordnung (EWG) Nr. 2131/93 Artikel 17
ÅîáãùãÞ ïéôçñþí äôÜ èáëÜóóçò - Áñèñï 17 ôïõ êáíïíéïìïý (ÅÏÊ) áñéè. 2131/93
Export of cereals by sea - Article 17 of Regulation (EEC) No 2131/93
Exportation de céréales par voie maritime -Règlement (CEE) n° 2131/93, article 17
Esportazione di cereali per via marittima - articolo 17 del regolamento (CEE) n. 2131/93
Uitvoer van graan over zee - Artikel 17 van Verordening (EEG) nr. 2131/93
Exportação de cereais por via marítima - artigo 17: do Regulamento (CEE) n: 2131/93."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 1994.

Labels: 8
3
17
5